(vovworld)- ຫວ່າງແລ້ວນີ້, ຢູ່ຮ່າໂນ້ຍ, ໄດ້ຈັດໃຫ້ມີເຫດການໜຶ່ງທີ່ມີຄວາມໝາຍສຳລັບການພົວພັນລະຫວ່າງສອງປະເທດຫວຽດນາມ ແລະ ລາວ, ນັ້ນແມ່ນພິທີເປີດສຳນັກງານໃໝ່ຂອງສະຖານເອກອັກຄະລັດຖະທູດແຫ່ງ ສປປ ລາວ ປະຈຳ ສສ ຫວຽດນາມ ຢູ່ເຮືອນເລກທີ 40 ຖະໜົນກວາງຈຸງ, ເມືອງຮ່ວານກຽມ, ນະຄອນຮ່າໂນ້ຍ. ບັນດາເຈົ້າໜ້າທີ່, ແຂກຜູ້ທີ່ມີກຽດ, ຜູ້ແທນຫວຽດນາມ ແລະ ລາວ ໄດ້ເຂົ້າຮ່ວມເພື່ອ ອວຍພອນ ແລະ ແບ່ງປັນຄວາມມ່ວນຊື່ນກັບພະນັກງານ ພາລະກອນຂອງສະຖານທູດ. ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດລາວ ທອງລຸນ ສີສຸລິດ ແລະ ທ່ານລັດຖະມົນຕີການຕ່າງປະເທດຫວຽດນາມ ຟ້າມບິງມິງ ໄດ້ພ້ອມກັນຕັດແຖບພ້າເປີດສຳນັກງານໃໝ່ຂອງສະຖານເອກອັກຄະລັດຖະທູດ ແລະ ປູກຕົ້ນໄມ້ເປັນທີ່ລະນຶກຢູ່ສະຖານທູດ.
ຕັດແຖບພ້າເປີດສະຫຼອງ
(ພາບ: tgvn.com.vn)
ສຳນັກງານໃໝ່ຂອງສະຖານເອກອັກຄະລັດຖະທູດແຫ່ງ ສປປ ລາວ ປະຈຳ ສສ ຫວຽດນາມ ໄດ້ເລີ່ມລົງມືກໍ່ສ້າງນັບແຕ່ວັນທີ 11/11/2011 ໃນເນື້ອທີ່ 1809 ຕາລາງແມັດ. ສຳນັກງານແຫ່ງນີ້ມີຕຶກອາຄານ 2 ຫຼັງຄື: ຕຶກອາຄານເຮັດວຽກ 5 ຊັ້ນ ແລະ ຕຶກອາຄານພັກ 7 ຊັ້ນ. ໂຄງການໄດ້ຮັບການອອກແບບ ແລະ ກໍ່ສ້າງແບບທັນສະໄໝ ປະກອບດ້ວຍບັນດາເຄື່ອງອຸປະກອນ, ພາຫະນະຈຳເປັນ, ມີຄຸນນະພາບສູງ, ທັນສະໄໝ ແລະ ຮັບປະກັນຄວາມປອດໄພຄື: ລະບົບປ້ອງກັນ ແລະ ດັບເພິງ, ລະບົບເຄື່ອງກາເມຣາ, ອິນເຕີເນັດ, ໂທລະສັບ…ດ້ວຍຍອດຈຳນວນເງິນລົງທຶນເກືອບ 8 ລ້ານໂດລາສະຫະລັດ. ເມື່ອໄປຢ້ຽມຢາມຕຶກອາຄານເຮັດວຽກ 5 ຊັ້ນ ຊື່ງລວມມີບັນດາຫ້ອງຄື: ຫ້ອງຮັບແຂກ, ຫ້ອງຈັດພິທີການ, ຫ້ອງກົງສູນ, ຫ້ອງຈັດງານລ້ຽງ, ຫ້ອງເຮັດວຽກຂອງທ່ານເອກອັກຄະລັດຖະທູດ, ອັກຄະລັດຖະທູດ, ຫ້ອງເຮັດວຽກຂອງພະນັກງານ… ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດລາວ ທອງລຸນ ສີສຸລິດ ສະແດງໃຫ້ເຫັນຄວາມປິຕິຊົມຊື່ນທີ່ສຸດ:
ສຽງທ່ານ ທອງລຸນ ສີສຸລິດ
ທ່ານ ສົມຫວັງ ວົງວິໄລ, ຜູ້ອຳນວຍການບໍລິສັດຈິດຈະເລີນກໍ່ສ້າງຈຳກັດ, ນັກປະມູນປະຕິບັດການກໍ່ສ້າງໂຄງການໃຫ້ຮູ້ວ່າ: ຍ້ອນໄດ້ຮັບການຊ່ວຍເຫຼືອ ແລະ ສ້າງເງື່ອນໄຂເອື້ອອຳນວຍຄວາມສະດວກຈາກບັນດາກະຊວງ, ຂະແໜງການສອງປະເທດ ແລະ ຄະນະກຳມະການ ປຊຊ ນະຄອນຮ່າໂນ້ຍ, ວຽກງານກໍ່ສ້າງໄດ້ຜັນຂະຫຍາຍເປັນຢ່າງດີທີ່ສຸດ.
ແຂກເຂົ້າຮ່ວມພິທີເປີດສະຫຼອງ
(ພາບ: tgvn.com.vn)
ສ່ວນນາງ ດາລີ ນັກສະຖາປານິກ, ວິຊາການຕິດຕາມກວດກາໂຄງການຖືວ່າ: ຖ້າບໍ່ມີການຊ່ວຍເຫຼືອຢ່າງສຸດຈິດສຸດໃຈຂອງບັນດາກະຊວງ, ຂະແໜງການ, ຂັ້ນຕ່າງໆທີ່ກ່ຽວຂ້ອງ ກໍ່ຄື ປຊຊ ຢູ່ອ້ອມຂ້າງບໍລິເວນປະຕິບັດໂຄງການ, ໂຄງການຈະບໍ່ສາມາດບັນລຸລະດັບຄວາມໄວຕາມແຜນການໄດ້:
ສຽງເອື້ອຍ ດາລີ
ເມື່ອແລກປ່ຽນກັບນັກຂ່າວ VOV ພາຍຫຼັງພິທີເປີດ, ທ່ານສົມພອນ ສີຈະເລີນ ເອກອັກຄະລັດຖະທູດລາວ ປະຈຳ ຫວຽດນາມ ເນັ້ນນັກວ່າ: ສຳນັກງານໃໝ່ຂອງສະຖານທູດ ຈະສ້າງເງື່ອນໄຂອຳນວຍຄວາມສະດວກໃຫ້ແກ່ບັນດາພະນັກງານລາວຫຼາຍກ່ວາອີກ ໃນການປະຕິບັດໜ້າທີ່ວຽກງານການເມືອງຢູ່ປະເທດ ສສ ຫວຽດນາມ:
ສຽງທ່ານ ສົມພອນ ສີຈະເລີນ
ສຳນັກງານໃໝ່ຂອງສະຖານທູດລາວ ປະຈຳຫວຽດນາມ ໄດ້ນຳເຂົ້າເຄື່ອນໄຫວ ກໍເປັນການປະກອບສ່ວນເພີ່ມທະວີສາຍພົວພັນມິດຕະພາບອັນເປັນມູນເຊື້ອ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານລະຫວ່າງສອງປະເທດ. ໂຄງການໄດ້ກາຍເປັນສັນຍາລັກຂອງສາຍພົວພັນຢ່າງສະໜິດແໜ້ນລະຫວ່າງ ຫວຽດນາມ-ລາວ./.